
Evelyn Wever-Croes 


PROME MINISTER 


GOBIERNO DI ARUBA A REUNI CU BANCO 
CENTRAL RIBA CON PA PREPARA PAIS ARUBA 
MIHO PA ATAKENAN CIBERNETICO 


"E ta nos compromiso, como Gobierno pa duna tur informacion necesario 


di e tema aki na henter comunidad, conscientisando asina tur hende di e 
peliger di atakenan cibernetico" 


Diahuebs mainta, Prome Minister Evelyn Wever-Croes hunto 
cu Minister di Husticia Rocco Tjon, y Minister di Asuntonan 
Economico Geoffrey Wever a reuni cu representantenan di 
Banco Central riba e tema di siguridad cibernetico. Manera ta 
conoci, esaki ta un tema importante ya cu Aruba den pasado, 
tabata victima di un atake cibernetico, cu a causa hopi daño. 
Sra Kristel de Nobrega, Manager Information Security, na 
Banco Central di Aruba a presenta un tesis riba e tema aki, 
cu a sirbi como guia pa Gobierno hunto cu Banco Central 
intercambia ideanan, con pa prepara Aruba pa ta mas fuerte 
na momento cu mester enfrenta atakenan asina. 


Prome Minister a indica cu e reunion tabata uno positivo, y cu 
Gobierno lo sigui pone atencion riba e tema aki. E ta importante 
pa nos muchanan desde chikito caba, ta consciente cu cada 
"click" cu nan haci riba computer ta pone nan na risico di un 
atake cibernetico. Hopi biaha nos muchanan ta riba tablet of 
telefon, na unda cu si no tin un "netwerk" su tras e lo ta limita 
te ey, pero si den caso tal tin un netwerk, un atake lo por haci 
hopi daño den e data di esaki. "E ta nos compromiso, como 
Gobierno pa duna tur informacion necesario di e tema aki na 
henter comunidad, conscientisando asina tur hende di e peliger 
di atakenan cibernetico. Pa e motibo aki, Gobierno hunto cu 
Banco Central lo sigui intercambia ideanan, con pa prepara 
Aruba contra atakenan asina mas efectivamente posibel", 
Prome Minister a expresa. 

= BoKier Participa? 


L_ Participacion ta gratis! Tur muchanan di scol basico por participa (le-Geklas) 
9. Sbonoariobieformulario na ool, bo por download e formulario via: gpecialprojectsaruba.org 


3. Tareal: Duna bo cacho un nomber 
Tarea 2: Pinta un (of mas) cacho den cura 

PRONTO LO EHECUTA 


FASE 3 Y 4 DI PROYECTO 


MALMOK BOARDWALK 


Ministerio Wi 
y Salubride' 


= pN 

Diahuebs mainta Minister di Turismo y Salud Publico a tene 
un conferencia di prensa na Malmok. E mandatario a anuncia 
e continuacion di e proyecto di Malmok Boardwalk. Manera 
ta conoci e maneho di Minister Oduber ta pa sigui inverti den 
embeyecimento di Aruba su infrastructura pa asina eleva e 
producto Aruba. 


Minister Oduber a duna di conoce cu e proyecto di Malmok 
Boardwalk a wordo parti den 6 fase. E fase 1 y 2 di e proyecto 
ya caba a wordo entrega y awor ta bay continua cu fase 3 y 4. 
E meta di e boardwalk semper tabata pa mehora e seguridad 
di e area pa ambos turista y localnan. Danki na e boardwalk 
tur hende por ta mas sigur ora nan, sea cana of core bais 
riba e caminda panoramico aki di nos isla. Proyecto Malmok 
Boardwalk ta wordo realisa cu fondonan di Tourism Product 

Enhancement Fund (TPEF). 


FASE 3 (2023) 

Den fase 3 di e proyecto di Malmok Boardwalk lo bay embeyece 
e area na comienso di e boardwalk y unda tin e pasarela di 
palo cu flora, pergola y banki. E idea ta pa uza matanan cu 
ta autentico di Aruba. Segun e mandatario, si tur cos ta bon, 
DOW lo publica e destaho publico di fase 3 na fin di september. 


FASE 4 (2024) 

Den fase 4 di e proyecto lo bai conecta e boardwalk cu Ritz 
Carlton. E idea ta cu den e parti aki di e boardwalk lo bay pone 
palo di coco. Esaki lo crea un bunita pasarela conectando cu 
Ritz Carlton. E plan ta pa e destaho publico di fase 4 wordo 
publica den e prome cuartal di aña 2024. 

TPEF (Tourism Producht Enhancement Fund) ta un fondo 
cu ta dirigi pa mehora producto Aruba, esaki nan ta hacie pa | 
medio di invercion. TPEF ta inverti den conscientisacion, por 
ehempel den Stimami Sterilisami, cu ta e programa di sterilisa 
cacho cu pushi. Tambe nan ta inverti den nos herencia y 
atraccion, manera ta e proyecto di renobacion di nos Museo 
Arkeologico Nacional. Nan ta inverti den seguridad y den 
tene nos costanan limpi. Tur esaki ta yuda eleva e producto 
turistico cu Aruba ta ofrece na nos turistanan. 


Minister Oduber a gradici e comision di infrastructura cu ta 
trahando duro pa ehecucion di tur e proyectonan di mehoracion | j 
y embeyecimento. E mandatario a duna gradicimento tambe L 
na henter e Board di TPEF pa sostene tur su proyectonan. 
Danki pa aproba e proyectonan conforme e vision y maneho 
di Ministerio di Turismo. 

FALTA 1 SIMAN MAS PA POR PARTICIPA DEN E 
CONCURSO DI PINTAMENTO “CACHO DEN CURA” 


E aña aki ta di cinco aña consecutivo cu ta organisa un Concurso record e aña aki”. 
di Pintamento, pues Gobierno di Aruba ta celebrando su prome Si tur ciudadano di Aruba cuminsa inculca e atencion debido di 
lustro pa cu esaki. nos Ley di Cacho den nos muchanan, nos lo por garantisa un 
bunita futuro pa locual ta trata doñonan di mascota responsabel 
E meta di e concurso ta pa conscientisa specialmente nos cu ta respeta ley y alabes nan propio cachonan. 
muchanan tocante Aruba su Ley di Cacho. E muchanan 
na nan turno a traves di nan pintura ta expresa y por 
siña mas tocante e ley aki y nan tambe kisas lo por 
educa hendenan rond di nan ora nan mira algo cu no 
ta cuadra cu nan deber. E aña aki e muchanan mester 
pinta un of mas cacho den cura; Minister di Enseñansa 
Endy Croes a dicidi di sigui e liña di e campaña cu 
Cuerpo Policial a inicia na juli: Cacho Den Cura, Ta Ley 
E Ta. 

Participacion ta gratis y tur mucha cu ta bay scol basico 
por participa. Si abo como mayor sa cu bo yiu no a 
ricibi e formulario na scol, por download e formulario via 
www.specialprojectsaruba.org tambe pa print pagina 2 
(e print mag ta blanco cu preto); pagina 1 ta e pagina 
di informacion. 

E pintura mester ta na color y pinta door di e mucha 
mes, pues sin ayudo di un mayor. Detayes con pa por 
comunica cu e alumno cu a gana tambe ta importante 
pa wordo menciona riba e formulario di participacion. 

Ultimo dia cu por entrega e formularionan di participacion 
ta diabierna dia 22 di september 2023. Por entrega e 
formularionan na Bestuurskantoor Oranjestad, na HBK 
San Nicolas of na e MFA mas cerca. 

E ganadonan lo wordo anuncia dia 4 di october 2023 
riba e pagina di Facebook di Gabinete Wever-Croes. E 
muchanan cu gana lo wordo invita den e luna di october, 
despues di vakantie, pa ricibi nan regalito. 

Gobierno di Aruba ta invita tur mayor y maestro pa 
stimula e muchanan cu ta bay scol basico pa participa. 
Minister Endy ta spera di por “conta cu un cantidad 

ENTARIO 2023- 2024 
Ta desea tur parlamentario exito y sabiduria den e Ana Parlamentario nobo 

Riba e di dos diamars di september, ta tuma luga apertura di Piel AT ES E ra 
Aña Parlamentario. En conexion cu e fecha aki Parlamento di A al (aa ' Y Y P P 
Aruba a conmemora di 38 Aña Parlamentario di e organo mas -DAN VAS ek | 
importante di Pais Aruba. Parlamento ta representa e Pueblo 
Arubano y ta e organo mas halto den e structura constitucional 
di Aruba. Un di e tareanan mas importante di Parlamento di 
Aruba ta pa traha hunto cu Gobierno di Aruba riba creacion di 
ley (ordenansa nacional). Un minister ta entrega un proyecto 
di ley pa tratamento na Parlamento di Aruba. 


Banda di e poder legislativo aki, Parlamento di Aruba tin tambe 
e deber di supervisa y controla e maneho di Gobierno di Aruba. 
Presente na e mainta special aki, tabata S.E. Gobernador di 
Aruba, Alfonso Boekhoudt acompaña pa su kerida esposa, 
Minister Endy Croes, Conseho di Minister, miembronan di 
Parlamento di Aruba y invitadonan di diferente departamento 
gubernamental y organisacion di nos pais. Durante e 
ceremonia solemne S.E. Gobernador di Aruba a declara Aña 
Parlamentario 2023 — 2024 oficialmente habri. Minister Endy 
Croes a expresa cu Gobernador Alfonso Boekhoudt a hiba un 
discurso elocuente cu bunita mensahe. Gobernador a subraya 
e retonan grandi cu Aruba ta traspasando y recuperando for di 
e pandemia. 


Gobernador a papia di entre otro, economia, enseñansa, 
labor, husticia y salubridad. Gobernador a elabora riba e tarea 
di diferente minister y a duna e linea recta unda Aruba mester 
reforsa den union pa por sali afo na un manera fuerte. Tambe, 
gobernador a pidi hopi pa union. Den union nos por sali for 
di tur loke Aruba a pasa aden desde e pandemia. Pa conclui, 
Minister Endy Croes ta felicita Parlamento di Aruba, alabes 
ta desea tur parlamentario hopi exito y sabiduria den Aña 
Parlamentario nobo. 

SHOWROOM DI PRODUCTONAN 
COLOMBIANO NA ARUBA 


DE PRODUCTOS DE ORIGEN COLOMBIANO 
¡El café y la panela se toman Aruba! 


MARTES | 3:00 pm - 5:00 pm 
Restaurante 


19 SEP i 3 
Que Pasa 
2025 Wilhelminastraat 18 
Oranjestad, Aruba 
Ov! HANAK 
“EL DORADO” 
E 
eos E COLOMBIA 


9| WINE & DINE 


Diamars, 19 di september 2023, lo tuma lugar un Tasting y 
Showroom di productonan di origen Colombiano na ‘Que Pasa 
Restaurant’ di 3.00 pm — 5.00 pm. E evento aki ta organisa 
door di Holland House Colombia y Autoridad di Cundinamarca 
cu colaboracion di Aruba Wine & Dine. Durante e evento aki 


LA OFICINA COM 
ARUBA EN COLOM) 


productornan di koffie y panela lo demostra nan productonan 
na cumpradornan cu ta interesa. Pa cu esaki tur importador, 
doño di restaurant, supermercado y otro interesadonan ta 
keda invita pa asisti na e Tasting & Showroom. Registracion 
no ta necesario. E ta un evento habri pa tur interesado. 


E evento aki no ta para su so, pero ta forma parti di e lazo 
economico cu Gobierno di Aruba ta fortificando cu Colombia. 
Recientemente Minister Geoffrey Wever di Asuntonan 
Economico, Comunicacion y Desaroyo Sostenibel a lidera 
un mision comercial exitoso na Bogota cu 15 compania 
di Aruba. Esaki ta organisa den cooperacion cu Camara di 
Comercio di Aruba y Departamento di Asuntonan Economico, 
Comercio y Industria. Ademas durante e mision comercial, a 
habri oficialmente e Aruba Office na Holland House Colombia. 
Esaki ta netamente e cooperacion cu Gobierno di Aruba tin cu 
Holland House Colombia pa facilita bishitanan comercial for 
di Colombia pa introduci productonan nobo riba mercado di 
Aruba. 


E cooperacion cu Holland House Colombia tin hopi mas 
beneficio pa comerciantenan di Aruba cu tin interes pa explora 
e mercado Colombiano, pero no sa na unda pa start. Pa 
mas informacion riba asistencia di Holland House Colombia, 
por comunica cu Departamento di Asuntonan Economico, 
Comercio y Industria via info@deaci.aw. 


Diahuebs 14 September 2023 


Promove salud y bienestar 2023 


EXPO 


Promocion di salud y actividad fisico na trabou! 


Luga: Renaissance Convention Center 

Fecha: Diasabra 23 di september, 2023 

Ora: 10:00am - 4:00pm 

Lo tin: Variacion di charla, chekeo 
gratis y booth informativo 


SY TOGETHER 
A LET'S BEAT NCDs 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


